STA ยิ้มรับราคายางฟื้น โชว์กำไร Q2/59 โต 54%
STA ยิ้มรับราคายางฟื้น โชว์กำไร Q2/59 โต 54% มาที่ 801.54 ลบ. จากปีก่อนที่ 518.12 ลบ. ขณะที่งวด 6 เดือนแรก มีกำไร 535.91 ลบ. ลดลง 22% จากปีก่อนที่ 815.41 ลบ.
15 ส.ค. 2559

บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 801.54 ล้านบาท หรือมีกำไรสุทธิ 0.63 บาทต่อหุ้น เพิ่มขึ้น 54.70% จากช่วงเดียวกันของปีก่อนที่มีกำไรสุทธิ 518.12 ล้านบาท หรือมีกำไรสุทธิ 0.40 บาทต่อหุ้น
โดยผลการดำเนินงานในไตรมาสดังกล่าวที่มีกำไรเพิ่มขึ้นเนื่องจาก บริษัทมีปริมาณการขายในไตรมาสดังกล่าวสูงเป็นประวัติการ ขณะที่ราคายางปรับตัวขึ้นจากจุดต่ำสุดในไตรมาสที่ผ่านมา นอกจากซื้อยังมีการเร่งซื้อจากลูกค้าเพิ่มเติม ขณะที่บริษัทมีการบริหารสินค้าคงคลังที่มีประสิทธิภาพส่งผลให้อัตรากำไรขั้นต้นเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 535.91 ล้านบาท หรือมีกำไรสุทธิ 0.50 บาทต่อหุ้น ลดลง 22.01% จากช่วงเดียวกันของปีก่อนที่มีกำไรสุทธิ 815.41 ล้านบาท หรือมีกำไรสุทธิ 0.64 บาทต่อหุ้น